Publication: Magyar Közlöny
Issue: MK-2009-155 (Year: 2009, Number: 155)
Era: 2004-2010
Section: 2009. évi CV. törvény
Paragraph Index: 165

b) lehetõvé teszik a tagok számára, hogy a Nabucco Nemzetközi Vállalat összes üzletrésze felett tulajdonjogukat gyakorolják és a Nabucco Nemzetközi Vállalat számára, hogy a Nabucco Nemzeti Vállalatok összes üzletrésze felett tulajdonjogát gyakorolja. 8.3 A Szerzõdõ Államok biztosítják, hogy a Nabucco Nemzeti Vállalatok olyan jogszabályi és szabályozási környezet elõnyeit élvezhessék, amely lehetõvé teszi számukra forgalomba hozatali jogaik és szállítási kapacitásuk egy általános szállítási szerzõdés keretében történõ átadását a Nabucco Nemzetközi Vállalat számára. 8.4 A Nabucco Projekt kapacitáskezelésének megkönnyítése érdekében a Szerzõdõ Államok törekszenek rá, hogy a Nabucco Vállalatok olyan jogszabályi és szabályozási környezet elõnyeit élvezhessék, amely lehetõvé teszi számukra harmonizált kapacitáskezelés kialakítását a Nabucco Projekt teljes hosszában. 8.5 A Szerzõdõ Államok megegyeznek, hogy biztosítják a Nabucco Vállalatok számára a saját területükön érvényes jogszabályok révén rájuk ruházott törvényes jogot a Nabucco Projekt kapacitásértékesítéssel, allokációval, valamint ismételt allokációval, illetve földgázszállítási szolgáltatásokkal kapcsolatos kötelezettségek vállalását és teljesítését a Megállapodás 3. cikkében ismertetett módon. 8.6 A Szerzõdõ Államok biztosítják, hogy ahol az a tagok szándékában áll és az adott Állam vonatkozó törvényei lehetõvé teszik, az adott csõvezetékszakaszon a helyi üzemeltetést és karbantartást végzõ alvállalkozó az illetõ tag legyen.

Source: https://magyarkozlony.hu/hivatalos-lapok/cf57373582f5bc824f0100da1cf49319f99eaa3a/dokumentumok/c578791d23a3b11ee31643e7d69e8d9639c07187/letoltes